**9.2 The library and its resources are adequate and updated to support education and research**

สำนักหอสมุด เป็นศูนย์กลางในการให้บริการทางวิชาการในการสืบค้นข้อมูลด้านต่าง ๆ ด้วยเทคโนโลยีที่ทันสมัย เพื่อช่วยผลักดันมหาวิทยาลัยให้บรรลุวิสัยทัศน์สู่การเป็นมหาวิทยาลัยชั้นนำที่มีความเป็นเลิศระดับนานาชาติ อีกทั้งตอบสนองความต้องการจำเป็นของการจัดการเรียนการสอน การเรียนรู้และการวิจัย การพัฒนาการเรียนรู้ของผู้เรียน ให้กับผู้รับบริการ ได้แก่ อาจารย์ นักศึกษา นักวิจัย และบุคลากรของมหาวิทยาลัย มีการดำเนินการจัดซื้อ จัดหาทรัพยากรสารสนเทศตามแผนพัฒนาทรัพยากรสารสนเทศและนโยบายการจัดหาทรัพยากรสารสนเทศ โดยให้สอดคล้องกับหลักสูตรที่มีการเรียนการสอนในมหาวิทยาลัย และสนับสนุนการค้นคว้าวิจัย (อ้างอิง : 9.2 (1) แผนพัฒนาทรัพยากรสารสนเทศ สำนักหอสมุด ประจำปีงบประมาณ 2563
9.2 (2) นโยบายการจัดหาทรัพยากรสารสนเทศของสำนักหอสมุด)

การจัดซื้อทรัพยากรสารสนเทศ ผู้รับบริการสามารถเสนอแนะรายชื่อทรัพยากรสารสนเทศที่ต้องการเข้ามายังสำนักหอสมุด ผ่านช่องทางต่าง ๆ ได้แก่ แบบฟอร์มเสนอซื้อออนไลน์ (อ้างอิง : 9.2 (3) แบบฟอร์มเสนอซื้อหนังสือเข้าห้องสมุด) การเสนอซื้อผ่านการติดต่อเจ้าหน้าที่ด้วยตนเอง และดำเนินการจัดซื้อจัดหาตามหลักเกณฑ์และนโยบายการจัดหาทรัพยากรสารสนเทศของสำนักหอสมุด อีกทั้งยังมีการจัดโครงการ Maejo Book Fair ขึ้นเป็นประจำทุกปี เพื่ออำนวยความสะดวกให้อาจารย์ นักศึกษา และบุคลากร สามารถเลือกซื้อหนังสือที่เกี่ยวข้องกับสาขาวิชาได้โดยสะดวก มีร้านหนังสือและสำนักพิมพ์ให้เลือกหลากหลาย [(อ้างอิง : 9.2 (4) รายงานโครงการ Maejo Book Fair 2020)](https://library.mju.ac.th/e-office/doccenter/file/2020/0001057.pdf)

ปัจจุบัน สำนักหอสมุดมีทรัพยากรสารสนเทศที่ให้บริการ ที่สอดคล้องกับหลักสูตรการเรียนการสอนของมหาวิทยาลัย จำนวน 16 คณะ 115 หลักสูตร (อ้างอิง : 9.2 (5) จำนวนทรัพยากรแบ่งตามหลักสูตร) ประกอบด้วย 1) หนังสือจำนวน 178,799 เล่ม แบ่งเป็น หนังสือภาษาไทย 142,142 เล่ม หนังสือภาษาต่างประเทศ 36,657 เล่ม 2) วารสารจำนวน 1,343 รายชื่อ แบ่งเป็นวารสารภาษาไทย 874 รายชื่อ วารสารภาษาต่างประเทศ 469 รายชื่อ 3) สื่อโสตทัศนวัสดุ 5,524 รายชื่อ (อ้างอิง : 9.2 (6) จำนวนทรัพยากรสารสนเทศ สำนักหอสมุด) 4) หนังสืออิเล็กทรอนิกส์ 1,497 รายชื่อ 5) วารสารอิเล็กทรอนิกส์ 8 รายชื่อ
6) ฐานข้อมูลอิเล็กทรอนิกส์ 16 ฐาน ได้แก่ 6.1) ACM Digital Library 6.2) IEEE/IET Electronic Library (IEL) 6.3) Web of Science 6.4) ProQuest Dissertation & Theses Global 6.5) SpringerLink Journal 6.6) American Chemical Society Journal (ACS) 6.7) Emerald Management (EM92) 6.8) Academic Search Complete (ASC) 6.9) EBSCO Discovery Service (EDS) Plus Full Text 6.10) Computer & Applied Sciences Complete (CASC) 6.11) ScienceDirect 6.12) Food Science Source 6.13) Environment Complete 6.14) Academic Search Ultimate 6.15) CAB Abstract และ 6.16) CABI Compendium และโปรแกรมจัดการรายการบรรณานุกรม 1 โปรแกรม คือ 16.17) โปรแกรม EndNote (อ้างอิง : 9.2 (7) รายชื่อทรัพยากรสารสนเทศอิเล็กทรอนิกส์)

โดยสำนักหอสมุดให้บริการหนังสือด้วยการแบ่งหมวดหมู่ตามแบบทศนิยมดิวอี้ (Dewey Decimal Classification) ให้บริการสืบค้นทรัพยากรสารสนเทศประเภทต่าง ๆ ผ่าน OPAC บริการยืมและรับคืนหนังสือด้วยระบบ Barcode ผ่านระบบห้องสมุดอัตโนมัติ ALIST และมี Application ALIST OPAC เพื่ออำนวยความสะดวกในการค้นหาหนังสือ ตรวจสอบหนังสือค้างส่งและยืมต่อหนังสือด้วยตนเอง นอกจากนี้ยังมี Single Search Service (EDS) ที่เป็นเครื่องมือช่วยในการสืบค้นข้อมูลจากหลายแหล่งภายในการค้นครั้งเดียว ผู้รับบริการสามารถเข้าถึงฐานข้อมูลที่สำนักหอสมุดมีให้บริการผ่านระบบออนไลน์ได้ตลอด 24 ชั่วโมง

ในด้านการบำรุงรักษาทรัพยากรในห้องสมุด อันได้แก่หนังสือและวารสารนั้น สำนักหอสมุดได้ระบุการดำเนินการไว้ในแผนการบริหารจัดการทรัพยากรสารสนเทศ อีกทั้งได้มีการตรวจสอบสภาพหนังสือหลังการใช้งานทุกครั้ง หากพบว่าหนังสือชำรุด เสียหาย ให้ส่งซ่อมทันที เพื่อเป็นการบำรุงรักษาให้คงอยู่ในสภาพที่ดี แข็งแรง มีอายุการใช้งานยาวนานขึ้น และพร้อมให้บริการได้ตามความต้องการของผู้รับบริการ โดยมีการจัดเก็บสถิติการบำรุงรักษาเป็นประจำทุกปีหลังจากการซ่อมบำรุงรักษาหนังสือเรียบร้อยแล้ว (อ้างอิง 9.2 (8) ระบบบันทึกหนังสือส่งซ่อม) และได้ดำเนินการตรวจสอบหนังสือและวารสารอีกครั้งโดยฝ่ายบริการทรัพยากรสารสนเทศ เพื่อความถูกต้อง สวยงาม และพร้อมให้บริการ แต่หากไม่สามารถดำเนินการซ่อมได้จะนำเข้าสู่กระบวนการจำหน่ายออกและดำเนินการจัดหาเพื่อทดแทน

เพื่อเป็นการสนับสนุนการศึกษา ค้นคว้า วิจัยของอาจารย์ นักศึกษา นักวิจัย และบุคลากร สำนักหอสมุดได้ดำเนินการจัดทำวิทยานิพนธ์และรายงานผลการวิจัยในรูปอิเล็กทรอนิกส์ ซึ่งเป็นการจัดเก็บและแสดงเอกสารฉบับเต็ม (Full Text) เพื่ออำนวยความสะดวกแก่ผู้ใช้ในการเข้าถึงข้อมูลสารสนเทศที่ต้องการได้ทันที โดยให้บริการสืบค้นผ่านฐานข้อมูล TDC (Thai Digital Collection) และฐานข้อมูลวิทยานิพนธ์และงานวิจัย มหาวิทยาลัยแม่โจ้ (อ้างอิง : 9.2 (9) เว็บไซต์ ThaiLIS Digital Collection 9.2 (10) เว็บไซต์ ฐานข้อมูลวิทยานิพนธ์และงานวิจัย มหาวิทยาลัยแม่โจ้) แบ่งเป็น วิทยานิพนธ์ จำนวน 2,543 รายชื่อ รายงานผลการวิจัย จำนวน 1,100 รายชื่อ

นอกจากนั้น สำนักหอสมุดได้มีการศึกษาความพึงพอใจของผู้รับบริการสำนักหอสมุด มหาวิทยาลัยแม่โจ้ เพื่อศึกษาความพึงพอใจ และปัญหาอุปสรรคในการให้บริการของสำนักหอสมุดในด้านต่าง ๆ มาวิเคราะห์หาแนวทางแก้ไข และนำผลการศึกษาไปการปรับปรุงการให้บริการ และการจัดซื้อทรัพยากรสารสนเทศให้ได้ตรงความต้องการต่อการใช้งาน ในการช่วยสนับสนุนการเรียนและการศึกษาวิจัยต่อไป (อ้างอิง : 9.2 (11) รายงานการศึกษาความพึงพอใจของผู้ใช้บริการสำนักหอสมุด มหาวิทยาลัยแม่โจ้ ประจำปีงบประมาณ 2563) อีกทั้งได้เก็บข้อมูลการจัดซื้อทรัพยากรแต่ละประเภทของแต่ละปีมาเปรียบเทียบเพื่อวิเคราะห์ถึงสัดส่วนการจัดซื้อของแต่ละประเภทให้ครอบคลุมให้มากที่สุด [(อ้างอิง : 9.2 (12) สรุปผลการจัดซื้อทรัพยากรสารสนเทศ 3 ปี ย้อนหลัง)](https://library.mju.ac.th/e-office/doccenter/file/2020/0001063.pdf)

**เอกสารอ้างอิง**

9.2 (1) แผนพัฒนาทรัพยากรสารสนเทศ สำนักหอสมุด ประจำปีงบประมาณ 2563

<https://library.mju.ac.th/e-office/doccenter/file/2021/0001174.pdf>

9.2 (2) นโยบายการจัดหาทรัพยากรสารสนเทศของสำนักหอสมุด

<https://library.mju.ac.th/2020/acquisition-policy/>

9.2 (3) แบบฟอร์มเสนอซื้อหนังสือเข้าห้องสมุด

<https://docs.google.com/forms/d/e/1FAIpQLSfAtFWJItrGmhfyl-Ej8_pQSidAyBq-zu3zLHT04lKMjRAMXA/viewform>

9.2 (4) รายงานโครงการ Maejo Book Fair 2020

<https://library.mju.ac.th/e-office/doccenter/file/2020/0001057.pdf>

9.2 (5) จำนวนทรัพยากรแบ่งตามหลักสูตร

<https://library.mju.ac.th/2020/curiculum-collections-statistic/>

9.2 (6) จำนวนทรัพยากรสารสนเทศ สำนักหอสมุด

<https://library.mju.ac.th/e-office/doccenter/file/2021/0001175.pdf>

9.2 (7) รายชื่อทรัพยากรสารสนเทศอิเล็กทรอนิกส์

<https://library.mju.ac.th/e-office/doccenter/file/2021/0001176.pdf>

9.2 (8) ระบบบันทึกหนังสือส่งซ่อม

<https://library.mju.ac.th/e-office/doccenter/file/2020/0001110.pdf>

9.2 (9) เว็บไซต์ ThaiLIS Digital Collection

<https://tdc.thailis.or.th/tdc/>

9.2 (10) เว็บไซต์ ฐานข้อมูลวิทยานิพนธ์และงานวิจัย มหาวิทยาลัยแม่โจ้

<https://library.mju.ac.th/mjudc/>

9.2 (11) รายงานการศึกษาความพึงพอใจของผู้ใช้บริการสำนักหอสมุด มหาวิทยาลัยแม่โจ้ ประจำปีงบประมาณ 2563

<https://library.mju.ac.th/e-office/doccenter/file/2020/0001128.pdf>

[9.2 (12) สรุปผลการจัดซื้อทรัพยากรสารสนเทศ 3 ปี ย้อนหลัง)](https://library.mju.ac.th/e-office/doccenter/file/2020/0001063.pdf)

<https://library.mju.ac.th/e-office/doccenter/file/2021/0001177.pdf>